**Szentendre Város Önkormányzat Képviselő-testületének**

**37/2020. (X.20.) önkormányzati rendelete**

**a Szentendre Város Semmelweis Díjáról szóló 23/2014. (IX.16.) önkormányzati rendelet módosításáról**

Szentendre Város Önkormányzat Képviselő-testülete Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazása alapján, az Alaptörvény 32. cikk (1) bekezdés i) pontjában meghatározott feladatkörében eljárva a következőket rendeli el:

1. § A Szentendre Város Semmelweis Díjáról szóló 23/2014. (IX.16.) önkormányzati rendelet (a továbbiakban: Rendelet) 1. § (1) bekezdése helyébe a következő rendelkezés lép:

*„1.§ (1) Szentendre Város Önkormányzat Szentendre városban a lakosság érdekében orvosi tevékenységet végzők kimagasló egészségügyi teljesítményének elismerése, valamint személyes megbecsülése és további ösztönzése céljából Szentendre Város Semmelweis Díjat (a továbbiakban: díj) alapít.”*

2. § A Rendelet 2. § (1) bekezdése helyébe a következő rendelkezés lép:

*„2.§ (1) A díj Szentendre városban a lakosság érdekében orvosi tevékenységet végzők részére, egyéni teljesítmény elismeréseként adományozható.”*

3. § (1) A Rendelet 3. § (2) bekezdése helyébe a következő rendelkezés lép:

*„3. § (2) A díj adományozására*

*a) a Szentendre Város Egészségügyi Intézménye vezetője és közalkalmazotti tanácsa,*

*b) a polgármester, a jegyző,*

*c) a képviselők,*

*d) a képviselő-testület bizottságainak tagjai,*

*e) legalább 10 szentendrei állandó lakóhellyel rendelkező lakos*

*tehet javaslatot a polgármesternél a tárgyév május hónapjának 15. napjáig.”*

4. § Hatályát veszti a Rendelet 3. § (3) bekezdése.

5. § Ez a rendelet a kihirdetését követő napon lép hatályba.

Szentendre, 2020. október 13.

**Fülöp Zsoltdr. Schramm Gábor**

polgármester jegyző

**Záradék:**

E rendelet 2020. október 20-án került kihirdetésre.

**dr. Schramm Gábor**

jegyző